**Dominik Mašín** (s. 1. helmikuuta 1996 Městec Králové, Tšekki) on tšekkiläinen jääkiekkopuolustaja, joka pelaa SM-liigajoukkue Tampereen Ilveksessä.

Ura
---

### Seuraura

Mašín on SC Kolínin kasvatti. Hän muutti jo 14-vuotiaana omilleen Prahaan ja siirtyi HC Slavia Prahaan. Kaudella 2010–2011 Mašín jakoi lukemalla +19 seuran C-nuorten sisäisen tehotilaston voiton Vojtěch Žemličkan ja Josef Burešin kanssa. Kaudella 2013–2014 hän oli Slavian tehokkain puolustaja tehoilla 2+19=21, joilla Mašín jakoi koko Extraliga juniorůn puolustajien pistepörssin kahdeksannen sijan HC Dukla Jihlavan Filip Dundáčekin ja HC Kometa Brnon Jakub Zbořilin kanssa. Mašín voitti myös koko sarjan jäähypörssin 102 minuutillaan.

Tampa Bay Lightning varasi Mašínin toisella kierroksella 35. pelaajana NHL:n varaustilaisuudessa 2014. Samana kesänä hänet varasi myös OHL-joukkue Peterborough Petes 25. pelaajana CHL:n varaustilaisuudessa. Hän siirtyi Petesiin kaudeksi 2014–2015. Mašín oli seitsemällä osumallaan joukkueen eniten maaleja tehnyt puolustaja. Lokakuussa 2015 hän teki Lightningin kanssa kolmivuotisen NHL-tulokassopimuksen. Mašín jatkoi kaudella 2015–2016 Petesissä, jonka varakapteeniksi hän nousi. Mašín oli joukkueen tehokkain puolustaja tehoilla 8+32=40. OHL-kauden jälkeen, huhtikuussa 2016 hän siirtyi amatööritryout-sopimuksella AHL-joukkue Syracuse Crunchiin, jossa Mašín pelasi neljä runkosarjaottelua ilman tehopisteitä.

Kauden 2016–2017 Mašin pelasi kokonaan Syracuse Crunchin AHL-joukkueessa, jossa hän pelasi tulokaskaudellaan kaikkiaan 69 runkosarjaottelua tehopistein 3+3=6 ja 22 playoff-ottelua tehden kaksi syöttöpistettä. Mašín eteni joukkueen kanssa aina Calder Cup-finaaleihin saakka, mutta mestaruuden vei lopulta kuitenkin Grand Rapids Griffins otteluvoitoin 4–2. Syksyn 2017 harjoitusleirin päätteeksi Tampa Bay Lightning nimesi hänet loukkaantuneiden listalle. Kuntouduttuaan kymmenen päivää myöhemmin seura lähetti Mašínin Crunchiin. Hän oli kaudella 2017–2018 joukkueen eniten maaleja tehnyt puolustaja. AHL-kauden päätteeksi, toukokuussa 2018 Lightning nosti Mašínin NHL-joukkueensa harjoitusvahvuuteen loukkaantumisten varalta, mutta hän ei kuitenkaan saanut loppukaudella siellä peliaikaa. Myös kauden 2018–2019 Mašín pelasi kokonaan farmijoukkue Crunchissa. Hän jakoi lukemalla +36 koko AHL:n tehotilaston toisen sijan Chicago Wolvesin Gage Quinneyn kanssa edellään vain Wolvesin Zach Whitecloud.

Heinäkuussa 2019 Mašín teki Lightningin kanssa vuoden mittaisen ja kaksisuuntaisen jatkosopimuksen. Syyskuussa seura asetti hänet siirtolistalle. Koska mikään toinen NHL-seura ei napannut Mašínia vuorokauden kuluessa, hänet lähetettiin farmijoukkue Crunchiin, jossa Mašín pelasi jälleen kokonaan kauden 2019–2020.

Kaudeksi 2020–2021 Mašín siirtyi vuoden mittaisella sopimuksella KHL-seura Amur Habarovskiin. Hän pelasi siellä 32 runkosarjaottelua tehopistein 2+9=11. Toukokuussa 2021 Mašín teki seuran kanssa vuoden mittaisen jatkosopimuksen. Hän pelasi alkukaudella 2021–2022 15 runkosarjaottelua ilman tehopisteitä, kunnes lokakuussa Mašín jätti Amurin ja siirtyi loppukauden kattavalla sopimuksella SM-liigajoukkue Tampereen Ilvekseen. Hänelle joukkuetta suositteli myös Mašínin kanssa edellisellä kaudella Amurissa pelannut maanmies, Ilveksessä pelannut maalivahti Marek Langhamer. Mašín voitti kauden päätteeksi SM-pronssia. Kesäkuussa 2022 hän teki seuran kanssa vuoden mittaisen jatkosopimuksen.

Kaudella 2022–2023 Mašín sai 5. tammikuuta 2023 Helsingin IFK:n pelaajan laukauksen käteensä ja hän joutui jättämään ottelun kesken. Mašín oli sivussa noin kaksi kuukautta ja hän palasi kaukaloihin maaliskuussa. Mašín teki ensimmäisen playoff-maalinsa SM-liigassa ensimmäisessä puolivälieräottelussa 18. maaliskuuta 2023 Porin Ässiä vastaan. Hänen osumansa jäi Ilveksen 5–1-voittoon päättyneen ottelun voittomaaliksi. Mašín keräsi myös tasakentällisen teholukeman +4. Mašín voitti kauden päätteeksi SM-pronssia. Kesäkuussa 2023 hän teki Ilveksen kanssa vuoden mittaisen jatkosopimuksen.

### Maajoukkueura

Mašín pelasi alle 20-vuotiaiden MM-kilpailuissa vuosina 2015 ja 2016, joista jälkimmäisessä turnauksessa hän toimi Tšekin kapteenina. Valmennus valitsi Mašínin joukkueensa turnauksen yhdeksi kolmesta parhaasta pelaajasta. Hän pelasi myös alle 18-vuotiaiden MM-kilpailuissa vuonna 2014, jolloin Mašín toimi Tšekin kapteenina. Puolivälieräottelussa Venäjää vastaan hän sai kakkossyöttöpisteen Jakub Vránan tekemään 3–2-voittomaaliin jatkoajalla ajassa 65.55 ja se ratkaisi Tšekille välieräpaikan. Kanadaa vastaan pelatun välieräottelun päätteeksi Mašin valittiin joukkueensa ottelun parhaaksi pelaajaksi. Hän johdatti Tšekin lopulta hopeaan.

Mašín pelasi myös Ivan Hlinkan muistoturnauksessa vuonna 2013, jolloin hän toimi Tšekin kapteenina ja johdatti joukkueen pronssiin. Mašín pelasi samana vuonna myös World Junior A Challengessa, jolloin hän toimi Tšekin kapteenina. Mašín edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2013. Yhteensä hän on pelannut 12 nuorten ja 54 poikien maaottelua.

Tšekin A-maajoukkueessa Mašín on pelannut 16 ottelua tehden kaksi syöttöpistettä. Hän teki A-maajoukkuedebyyttinsä Channel One Cupissa 17. joulukuuta 2020 Moskovan TsSKA Arenassa Suomea vastaan. Mašín merkittiin heti Tšekin ykköspuolustajapariin Andrej Šustrin viereen. Hän sai ottelussa kakkossyöttöpisteen Lukáš Jašekin tekemään maaliin ja Mašín keräsi teholukeman +2.

Pelityyli
---------

Mašín on kuvaillut itseään kahden suunnan pelaajaksi, joka haluaa olla vahva omassa päässä, mutta myös tukea hyökkäyksiä ylöspäin, ja auttaa hyökkääjiä sitä kautta.

Muuta
-----

Mašínin pikkuveli Patrik pelaa hyökkääjänä Ranskan kolmanneksi korkeimmalla sarjatasolla FFHG Division 2:n Moselle Amnéville HC:ssä. Hänellä on myös pääsarjataustaa Extraliga-joukkue HK Hradec Královésta kolmen Mestarien liigan ottelun verran kaudelta 2018–2019.

Dominik Mašín harrasti lapsena myös jalkapalloa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | HC Slavia Praha | Tšekki U20 | 25 | 1 | 2 | 3 | 16 | – | – | – | – | – |
| 2013–2014 | HC Slavia Praha | Tšekki U20 | 39 | 2 | 19 | 21 | 102 | 5 | 1 | 1 | 2 | 33 | U18 | 7 | 0 | 3 | 3 | 6 |
| 2014–2015 | Peterborough Petes | OHL | 48 | 7 | 19 | 26 | 70 | – | – | – | – | – | JMM | 5 | 0 | 1 | 1 | 2 |
| 2015–2016 | Peterborough Petes | OHL | 57 | 8 | 32 | 40 | 50 | 7 | 0 | 3 | 3 | 12 | JMM | 5 | 1 | 1 | 2 | 0 |
|  | Syracuse Crunch | AHL | 4 | 0 | 0 | 0 | 0 | – | – | – | – | – |
| 2016–2017 | Syracuse Crunch | AHL | 69 | 3 | 3 | 6 | 73 | 22 | 0 | 2 | 2 | 16 |
| 2017–2018 | Syracuse Crunch | AHL | 72 | 9 | 15 | 24 | 79 | 7 | 1 | 2 | 3 | 10 |
| 2018–2019 | Syracuse Crunch | AHL | 69 | 2 | 10 | 12 | 72 | 4 | 0 | 0 | 0 | 0 |
| 2019–2020 | Syracuse Crunch | AHL | 59 | 2 | 14 | 16 | 79 | – | – | – | – | – |
| 2020–2021 | Amur Habarovsk | KHL | 32 | 2 | 9 | 11 | 31 | – | – | – | – | – |
| 2021–2022 | Amur Habarovsk | KHL | 15 | 0 | 0 | 0 | 16 | – | – | – | – | – |
|  | Ilves | SM-liiga | 44 | 1 | 10 | 11 | 67 | 12 | 0 | 1 | 1 | 6 |
| 2022–2023 | Ilves | SM-liiga | 36 | 4 | 4 | 8 | 26 | 12 | 2 | 2 | 4 | 8 |
| 2023–2024 | Ilves | SM-liiga | 41 | 4 | 12 | 16 | 26 | 5 | 0 | 1 | 1 | 0 |
| 5 kautta | yhteensä | AHL | 273 | 16 | 42 | 58 | 303 | 33 | 1 | 4 | 5 | 26 |
| 3 kautta | yhteensä | SM-liiga | 121 | 9 | 26 | 35 | 119 | 29 | 2 | 4 | 6 | 14 |
| 2 kautta | yhteensä | KHL | 47 | 2 | 9 | 11 | 47 | – | – | – | – | – |

Lähteet
-------

* Dominik Mašín The Internet Hockey Databasessa (englanniksi)
* Dominik Mašín Eurohockey-sivustolla (englanniksi)
* Dominik Mašín *Elite Prospects*. Everysport Media Group AB.  (englanniksi)

### Viitteet

1. 1 2  Herckman, Marko: Dominik Mašínille vuoden jatkosopimus *ilves.com*.  20.6.2023. Ilves-Hockey Oy. Viitattu 20.6.2023.
2. ↑  Dominik Mašín (@Masinator27) | Twitter
3. 1 2 3 4 5 6 7 8 9 10  Dominik Mašín *Elite Prospects*. Everysport Media Group AB.  (englanniksi)
4. 1 2 3 4  Honkala, Henri: Dominik Mašín – Kiinan rajalta Tampereelle *ilves.com*.  20.10.2021. Ilves-Hockey Oy. Viitattu 24.10.2021.
5. ↑  Elite Prospects - HC Slavia Praha U16 *eliteprospects.com*. Everysport Media Group AB. Viitattu 24.10.2021. (englanniksi)
6. ↑  Elite Prospects - Czech U20 Stats 2013-2014 *eliteprospects.com*. Everysport Media Group AB. Viitattu 24.10.2021. (englanniksi)
7. ↑  Elite Prospects - Peterborough Petes *eliteprospects.com*. Everysport Media Group AB. Viitattu 24.10.2021. (englanniksi)
8. ↑  Lightning sign defenseman Dominik Masin to entry-level contract *nhl.com/lightning*.  14.10.2015. TAMPA BAY:  Tampa Bay Lightning. Viitattu 24.10.2021. (englanniksi)
9. ↑  Elite Prospects - Peterborough Petes *eliteprospects.com*. Everysport Media Group AB. Viitattu 24.10.2021. (englanniksi)
10. 1 2 3  Dominik Masin Stats, Profile, Bio, Analysis and More *sportsforecaster.com*. XML Team Solutions, LLC. Viitattu 24.10.2021. (englanniksi)
11. ↑  Elite Prospects - Syracuse Crunch *eliteprospects.com*. Everysport Media Group AB. Viitattu 24.10.2021. (englanniksi)
12. ↑  Elite Prospects - AHL Stats 2018-2019 *eliteprospects.com*. Everysport Media Group AB. Viitattu 24.10.2021. (englanniksi)
13. ↑  Lightning re-sign defenseman Dominik Masin to one-year contract *nhl.com/lightning*.  18.7.2019. TAMPA BAY:  Tampa Bay Lightning. Viitattu 24.10.2021. (englanniksi)
14. ↑  Hockey Club Amur on Instagram *instagram.com*.  7.8.2020. Хоккейного Клуба Амур. Viitattu 24.10.2021. (venäjäksi)
15. ↑  Изменение в составе *hcamur.ru*.  6.5.2021. Хоккейного Клуба Амур. Viitattu 24.10.2021. (venäjäksi)
16. ↑  Seppä, Lassi: Ilves vankisti takalinjojaan KHL:stä tulevalla Dominik Mašinilla *Jatkoaika.com*.  14.10.2021. Jatkoaika r.y. Viitattu 24.10.2021.
17. ↑  Honkamaa, Tiia: Ilveksen takalinjoille tuhti annos kokemusta – AHL-konkari Czuczman ja Jokipakka vahvistavat pakistoa *Jatkoaika.com*.  23.6.2022. Jatkoaika r.y. Viitattu 26.8.2022.
18. ↑  Oksanen, Patrik: Viihdyttävä ilta Nordiksella päättyi HIFK:n voittoon – Jokipakan loukkaantuminen säikäytti *Jatkoaika.com*.  5.1.2023. Jatkoaika r.y. Viitattu 17.6.2023.
19. ↑  Lahtinen, Matias: Dominik Mašín palaa kierroksen kärkikamppailussa Ilves-puolustuksen vahvuuteen *Jatkoaika.com*.  3.3.2023. Jatkoaika r.y. Viitattu 17.6.2023.
20. ↑  Ilves - Ässät, 18.3.2023 *liiga.fi*.  18.3.2023. Jääkiekon SM-liiga Oy. Viitattu 17.6.2023.
21. ↑  GAME SUMMARY (pdf) *stats.iihf.com*.  24.4.2014. IIHF. Viitattu 24.10.2021. (englanniksi)
22. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  27.4.2014. IIHF. Viitattu 19.7.2021. (englanniksi)
23. 1 2  Dominik Mašín *hokej.cz*. BPA sport marketing a.s. ve spolupráci s eSports.cz, s.r.o. Viitattu 17.6.2023. (tšekiksi)
24. ↑  Finsko - Česko *isport.blesk.cz*.  17.12.2021. CZECH NEWS CENTER a.s. Viitattu 24.10.2021. (tšekiksi)
25. ↑  Finsko - Česko, 17,12.2020 *Hokej.cz*.  17.12.2020. BPA sport marketing a.s. ve spolupráci s eSports.cz, s.r.o. Viitattu 24.10.2021. (tšekiksi)
26. ↑  Patrik Mašín *Elite Prospects*. Everysport Media Group AB.  (englanniksi)

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa